作者：葛长庚
词牌/韵律：摸鱼儿

paragraphs: 问苍江、旧盟鸥鹭。
年来景物谁主。
悠悠客鬓知何似，吹满西风尘土。
浑未悟。
漫自许。
功名谈笑侯千户。
春衫戏舞。
怕三径都荒，一犁未把，猿鹤笑君误。
君且住。
未必心期尽负。
江山秋事如许。
月明风静苹花路。
敧枕试听鸣橹。
还又去。
道唤取。
陶泓要草归来赋。
相思最苦。
是野水连天，渔榔四处，蓑笠占烟雨。